AKTIVNOST: VJEŽBA PAMĆENJA
Draga djeco, ova igra će kod vas vjerojatno izazvati smijeh, razviti natjecateljski duh, ali uz nju možete ponavljati i sastavljati zadatke iz svih predmeta u razrednoj nastavi.
Za igru je potrebna slika (za primjer smo odabrali jednu na dnu aktivnosti) iako možete koristiti bilo koju sliku s interneta ili crtež neke slikovnice/časopisa. Ima nekoliko načina igri:
IGRA U PARU
Zadatak je u što kraćem vremenu promatrati sliku (vrijeme možete odrediti brojanjem do 20)  i zapamtiti što više detalja koji se nalaze na slici. Jedan član para promatra sliku, a drugi će nakon isteka dogovorenog vremena pratiti na slici (tako da se slika ne vidi) što je sve promatrač zapamtio (izgovara) sa slike.
npr. fotoaparat, Pajo Patak, jedan crveni cvijet, krava, gljive, 8 crvenih točkica na gljivi…
Nakon toga se mijenjaju uloge u paru. Pobjednik je onaj koji je nabrojio više detalja sa slike.
MATEMATIKA
Zbrojite cvjetove ili ih pomnožite s vjevericama!
PRIRODA I DRUŠTVO
Imenujte životinje, gdje žive, čime se hrane, koje vrste gljiva postoje…
GLAZBENA KULTURA
Oponašajte glasanje životinja, sjetite se možda poznajte neku pjesmu o životinji ili gljivi sa slike.
TJELESNA KULTURA
Oponašajte pokrete životinja sa slike.

